នាយកប្រតិបត្តិអង្គការ ក្តីករុណា

សូមគោរពជូន

លោកអភិបាលនៃគណៈអភិបាលស្រុក គាស់ក្រឡ

**កម្មវត្ថុៈ** គោរពអញ្ជើញលោកអភិបាលនៃគណៈអភិបាលស្រុក ចូលរួមជាគណៈអធិបតីបើក​កម្មវិធី ​“***ចែក​រំលែក​បទពិសោធន៍ នឹងរំលឹកវិញ្ញាណក្ខន្ធអ្នកដែលបាត់បង់ក្នុងរបបខ្មែរក្រហម​*** ” រយៈ​ពេល​មួយថ្ងៃគឺ​នៅ​ថ្ងៃទី២៧ ខែវិច្ឆិកា ឆ្នាំ២០១៣។

**ទីកន្លែង៖** កម្មវិធីនេះប្រារពធ្វើឡើងនៅជិតសាសារួមភូមិក្នុងភូមិ ក្រាំងស្វាត ឃុំឆ្នាល់មាន់ ស្រុកគាស់ក្រឡ ខេត្តបាត់ដំបង។

យោងតាមកម្មវត្ថុដូចបានជម្រាបជូនខាងលើនេះ​ ខ្ញុំបាទមានកិតិ្តយសសូមជម្រាបជូនលោកអភិបាល​នៃ​គណៈអភិបាល​ស្រុក​ឲ្យ​​បាន​​ជ្រាប​​ថា **អង្គការក្តីករុណា** ជាអង្គការក្រៅរដ្ឋា​ភិបាលក្នុងស្រុក​​ដែល​ធ្វើការ​លើ​ការ​ងារ​​ផ្សះផ្សា និង​ការកសាងសន្តិភាពសហគមន៍។ បច្ចុប្បន្ននេះក្តីករុណាបានកំពុង​អនុវត្តគម្រោងបណ្តុះបណ្តាល​អ្នក​សម្រុះសម្រួលសហគមន៍ក្នុងគោលបំណងពង្រឹងសមត្ថភាពសហគមន៍យល់ដឹងក្នុងការងារផ្សះផ្សា ដោះស្រាយ​ទំនាស់ និង​ការងារការកសាងសន្តិភាពដោយខ្លួនឯងដើម្បីអភិវឌ្ឍសហគមន៍។ ​កម្មវិធី ​“***ចែករំលែកបទពិសោធន៍ នឹងរំលឹក​វិញ្ញាណ​ក្ខន្ធ័​អ្នកដែលបាត់បង់ក្នុងរបបខ្មែរក្រហម​*** ” ជាកម្មវិធីផ្តួចផ្តើមពីសហគមន៍ផ្ទាល់ដែលរៀប​ចំឡើង​ក្នុងគោលបំណង​ផ្តល់​ការ​ចែករំលែកបទពិសោធន៍ដល់យុវជនជំនាន់ក្រោយ ព្រមទាំង​ដើម្បី​ជា​ការផ្សះផ្សាផ្លូវចិត្ត​របស់សហគមន៍ដោយមានការប្រារព្ធពិធីបង្សុកូលដើម្បីឧទ្ទិសដល់អ្នកដែលបានបាត់បង់។​ លើសពីនេះទៀត​កម្ម​វិធីមានគោលបំណងពង្រឹងទំនាក់ទំនងក្នុងសហគមន៍ឲ្យមានភាពប្រសើរថែមទៀត។

អាស្រ័យដូចបានជម្រាបជូនខាងលើ ខ្ញុំបាទសង្ឃឹមនិងជឿជាក់ថា​ លោក​អភិបាលនៃគណៈអភិបាល​ស្រុក​នឹងផ្តល់​កិតិ្តយស​ចូលរួមជាគណៈអធិបតីបើកកម្មវិធីដ៏មានសារៈសំខាន់​នេះជាក់ជាពុំ​ខាន​ឡើយ​។

សូមលោកអភិបាលស្រុកមេត្តាទទួលនូវការគោរពដ៏ខ្ពង់ខ្ពស់អំពីខ្ញុំ។

ភ្នំពេញ ថ្ងៃទី ១៣ ខែ វិច្ឆិកា ឆ្នាំ២០១៣

​​​ **នាយកប្រតិបត្តិ**

ទឹម មិនា